Saya mau tau Kerjaya dari Leona Lewis. Jelaskan dalam bahasa melayu

Lewis menerima perhatian umum apabila memenangi The X Factor musim ketiga pada tahun 2006 dengan membawa pulang £1 juta kontrak rakaman dengan label rekod milik Simon Cowell, Syco Music. Lagu nyanyi semula beliau, "A Moment Like This" oleh Kelly Clarkson, berjaya menduduki tangga pertama selama empat minggu dalam carta lagu di UK dan memecahkan rekod dunia apabila sebanyak 50,000 muatturun digital dalam masa 30 minit. Pada Februari 2007, Lewis menandatangani perjanjian untuk lima buah album di Amerika Syarikat bersama label rekod milik Clive Davis, J Records.

Pada tahun 2007, Lewis muncul dengan album pertamanya, Spirit yang berjaya menerima 10× platinum di United Kingdom dan menjadi album keempat terlaris bagi 2000-an di United Kingdom. Single pertamanya, "Bleeding Love", berjaya kekal nombor satu selama tujuh minggu. Album Spirit juga berjaya menerima pengiktirafan antarabangsa apabila pada tahun 2008 ia menggungguli beberapa carta di seluruh dunia. Spirit telah terjual lebih daripada lapan juta unit di seluruh dunia dan "Bleeding Love" menduduki tangga pertama di lebih daripada 30 buah negara, dan menjadikannya single paling laris di tahun 2008. Beliau telah diiktiraf sebagai Artis Baru Popular oleh majalah Billboard pada tahun 2008. Di bawah Cowell dan Davis, Lewis mengeluarkan album keduanya, Echo dan merakankan lagu tema untuk filem 'Avatar berjudul "I See You" pada tahun 2009.

Pada tahun 2011, Lewis melancarkan single "Collide", kolaborasi bersama DJ Sweden, Avicii. Album ketiganya, Glassheart, dilancarkan pada tahun 2012. Walau bagaimanapun, album tersebut gagal mengulangi kejayaan dua album etrdahulunya dan menjadi album pertamanya yang gagal mendapat pengiktirafan platinum. Lewis kemudiannya mula merakankan album Krismas pertamanya pada pertengahan tahun 2013 dan album yang berjudul Christmas, with Love dilancarkan setahun kemudiaan. Single utama, "One More Sleep", menduduki tangga ketiga di UK. Ini menjadikan Lewis sebagai penyanyi solo wanita British pertama yang berjaya menempatkan lapan buah singlenya dalam tangga lima teratas mengalahkan rekod tujuh buah single oleh Olivia Newton-John.

Dengan kerjaya yang bermula pada tahun 2006, Lewis menjadi artiks kedua terlaris, di belakang One Direction, yang muncul dari franchise The X Factor, dengan jualan rekod sebanyak 20 juta di seluruh dunia. Lewis pernah memenangi dua anugerah di Anugerah MOBO, sebuah Anugerah Muzik Eropah MTV dan dua buah Anugerah Muzik Dunia. Beliau juga pernah tercalon sebanyak enam kali di Anugerah Brit dan tiga kali di Anugerah Grammy.  Selain terlibat dalam bidang muzik, Lewis juga merupakan seorang dermawan dan merupakan aktivis kebajikan haiwan untuk World Animal Protection dan penyokong badan kebajikan hak asasi haiwan yang lain selain merupakan bukan pemakan daging. Pada tahun 2014, Lewis menjadi pelakon buat pertama kali dalam sebuah filem muzikal komedi romantik, Walking on Sunshine dan pada tahun 2016, beliau muncul dalam Broadway sebagai Grizabella dalam muzikal Cats. Beliau memegang watak tersebut dari Julai sehingga Oktober 2016.